Julian Brandt

Julian Brandt (født 1996) er en tysk fotballspiller som spiller for Borussia Dortmund.Borussia Dortmund verpflichtet Julian Brandt

Han debuterte for Bayer Leverkusen i Bundesliga den 15. februar 2014 hjemme mot Schalke 04, en kamp de tapte 2-1.

 Klubbkarriere 
I sin ungdom spilte Brandt for SC Borgfeld og FC Oberneuland, før han sluttet seg til ungdomsakademiet til VfL Wolfsburg.

 Bayer Leverkusen 
Brandt meldte overgang til Bayer 04 Leverkusen i januar 2014 for en sum på €350,000, hvor han signerte en fem års kontrakt. Han debuterte for Bayer Leverkusen i Bundesliga den 15. februar 2014 hjemme mot Schalke 04, en kamp de tapte 2-1. Tre dager senere debuterte han i UEFA Champions League mot Paris Saint-Germain FC. 4. april 2014 scoret han sitt første mål for Bayer Leverkusen da han utlignet til 1-1 i en kamp de tapte 1-2 mot Hamburger SV.

Den 15. august 2015 scoret Brandt vinnermålet etter å ha kommet inn som innbytter i Bayers åpningskamp på Bundesliga sesongen 2015-16 mot TSG 1899 Hoffenheim hvor de vant 2-1. Mellom 20. mars og 30. april 2016 scoret han i seks kamper på rad. Han ble da den yngste spilleren til å klare dette siden Gerd Müller.

Brandt ble også den yngste spilleren til å nå 100 Bundesliga kamper for Bayer Leverkusen i en alder av 21 år, tre måneder og 25 dager i oppgjøret mot Hoffenheim 26. august 2017.

I andre halvdel av 2018-19 sesongen ble Brandt flyttet fra sin vanlige kantrolle til en mer sentral posisjon på midtbanen sammen med Kai Havertz. Etter dette økte hans bidrag til målpoeng og etter å ha gjort to mål og fire målgivende i februar 2019 vant han prisen for månedens spiller, noe som var første gang for en Leverkusen spiller. Hans to mål mot Mainz i starten av måneden kom i anledning hans to-hundrede kamp for Leverkusen i alle turneringer.

 Borussia Dortmund 
Den 22. mai 2019 ble Brandts overgang til Borussia Dortmund, i en avtale verdt rundt 25 millioner Euro, offentliggjort. Han ankom på samme tid som sin nye lagkamerat Thorgan Hazard, som signerte fra Borussia Mönchengladbach.

 Landslaget 
Den 29. mai 2016 fikk han sin første landskamp for  mot . Freundschaft, 2015/2016, Saison Sonntag, 29. Mai 2016, 17:45 Uhr, WWK Arena, Augsburg, Deutschland

Den 10. juni 2017 scoret han sitt første landslagsmål for  mot .Tyskland-San Marino 10. juni 2017

Han tok sølv under Sommer-OL 2016.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.Finaler WM-Kader: Löw streicht Leno, Tah, Sané und Petersen

Han ble tatt ut i s tropp til VM i fotball 2022 i Qatar.Her er alle troppene til fotball-VM i Qatar

 Referanser 

 Eksterne lenker 

 Kicker profile

Kategori:Tyske fotballspillere
Kategori:Deltakere for Tyskland under Sommer-OL 2016
Kategori:Fotballspillere under Sommer-OL 2016
Kategori:Spillere i FIFA Confederations Cup 2017
Kategori:Spillere i Fotball-VM 2018
Kategori:Spillere i Fotball-VM 2022
Kategori:Fotballspillere for TSV Bayer 04 Leverkusen
Kategori:Fotballspillere for BV Borussia 09 Dortmund
Kategori:Medaljevinnere under Sommer-OL 2016
Kategori:Personer fra Bremen
Kategori:Olympiske medaljevinnere i fotball